Nyeste Skilderie af Kiøbenhavn, 1815-10-24
Christiania, den 14 October. Paa Hans Majestæt Kongens Fødselsdag den 7 dennes havde en Deputation af Norges Storthing Audience hos Hans Kongel. Høihed Kronprindsen, ved hvilken Leilighed Deputationens Formand, Biskop Sørensen, holdt en Tale; hvilken H. K. H. besvarede i de naadigste Udtryk. - Dagens Høitidelighed forkyndtes desuden om Middagen ved 120 Kanonskud fra Aggershuus Fæstnings Volde. Hans Kongelige Høyhed Kronprindsen gav Middagstaffel paa mere end 200 Couverts, til hvilket vare tilsagte det hele Statsraad, Storthingets Præsident og samtlige Medlemmer, Cheierne for de offentlige Autoriteter, samt andre geistlige, militaire og civile Embedsmænd. Om Aftenen havde endeel af Christiania Byes Jndvaanere foranstaltet et elegant Bal, hvilket Deres Kongelige Høiheder Kronprindsen og Hertugen af Sødermanland behagede at bivaane, og hvortil man havde indbudet Norges Riges samlede Storthing og desuden over 500 Personer. Gaarden var saavel indvendig som udvendig illumineret, ligesom og Hans Majestæts og Deres Kongelige Høiheders Navne-Ciffre vare anbragte saavel paa et smagfuldt Transparent som i Gangen med Lamper. Ved Deres Ankomst, Kl. 8 1/2, bleve de Kongelige Personer modtagne af Stiftamtmanden, Magistraten og Byens Repræsentanter. Ved Bordet bleve anbragte Skaaler for Hs. Majestæt, Hs. Maj. Dronningen, Deres Kgl. Høiheder Kronprindsen, Kronprindsessen, Hertugen, af Sødermanland og Prindsesse Sophie Albertine, samt for Statholderen Hans Excellence Grev Essen, med den umiskjendeligste Yttring af varm Følelse og sand Hengivenhed, hvorefter Hans Kongelige Høihed Kronprindsen behagede naadigst at frembringe en Skaal for Christiania Byes Vel Ved Deres Kongelige Høiheders Ankomst vare Gaderne, hvorigjennem De kjørte, illuminerede, og, da De forlode Ballet, bleve De ledsagede af det forsamlede Folks glade Hurraraab. For samtlige Byens Fattige var og paa den Dag foranstaltet en passende og god Beværtning. (S. Bl.) Christiania, den 14de October. Af Mosse Byes Jndvaanere have paa Tilspørgsel, om de ville skienke de af dem i forrige Aar til Norges, daværende Konges Disposition overrakte Gaver til Universitetet, 26 erklæret, at deres Andeel af Gaverne, nemlig 95 1/2 Lod Sølv, 1 Medaille, 4 Danske Ducater, 1 Engelsk Shilling, 1 Dansk Rigsort, 886 Rbdlr. 4 Mk. N. V., 1 Bmpd. Kobber, 500 Pd. Tobak, 10,000 Muursteen, 5 Tdr. Byg, 10 Tdr. Havre og 2 barkede Huder, ønskes anvendt til saadant Øiemed; de Øvrige have fordret deres Deel tilbage. - De fleste af Drammens Jndvaanere have ønsket det af dem i samme Anledning Skienkede indbetalt i Banken til nærmere Bestemmelse; 3 have bestemt deres Andeel af Gaverne, nemlig: 102 1/2 Lod Sølv og 48 Pund Tin, til et Arbeidshuus i Drammen; Een 66 Rbd. 4 Mk. N. V. til Bragernæs Hospital, To. 209 Lod Sølv, 1 3/4 Qv. Guld og 33 Rbd. 2 Mk. N. V. til en Latinskole i Drammen; To 6 Lod Sølv og 10 Tdr. Salt til Understøttelse for Studerende ved det Norske Universitet, samt En 100 Rbd. N. V. til dette selv. Nogle Faa have taget deres Gaver aldeles tilbage. - Jndvaanerne i Byerne Frederikshald, Tønsberg, Stavanger, Skien, Porsgrund, Brevig og Langesund, have uden Undtagelse fordret det Givne tilbageleveret. (S. Bl.)